Аудандық «Қасиетті домбыра» байқауы.

«Ақмола облысы «Жас Ұлан» бірыңғай балалар мен жасөспірімдер ұйымы» қоғамдық бірлестігінің 2018 жылғы 2 наурыздағы хатының негізінде 2018 жылдың 15 наурызында Біржан сал ауданында«Болашаққа бағдар: Рухани жаңғыру» мақалалық бағдарламасын жүзеге асыру аясында мектеп оқушылары арасында «Қасиетті домбыра» аудандық байқауы ұйымдастырылды.

 Шараға аудан мектептерінен іріктеліп келген барлығы 12 оқушы бақтарын сынады. Тартысты өткен бұл байқауда «Үздік күйші» аталымы бойынша бірінші орынды Казгородок орта мектебінің 8 сынып оқушысы Қасым Алтынай иеленсе, екінші және үшінші орындарды Абай атындағы №2 қазақ орта мектебінің 8 сынып оқушысы Аманжолова Аружан мен аталған мектептің 9 сынып оқушысы Ардабекұлы Ерұлан өзара бөлісті .

«Үздік дәстүрлі әнші» аталымы бойынша бірінші орыннан Ш.Әлжанов орта мектебінің 7 сынып оқушысы Әнәс Иманғазы көрінсе, екінші орынды аталған мектептің 5 сынып оқушысы Рахимов Жоламан жеңіп алды. Байқауға қатысқан барлық өнерлі жастар «Рухани жаңғыру» бағдарламасы аясында арнайы дайындалған алғыс хаттар және бағалы сыйлықтармен марапатталды. Ауданымызда алғаш рет ұйымдастырылып отырғанына қарамастан шараға барлығы 25 ке жуық оқушылардың қатысқанын атап айтқымыз келеді. 2018 жылдың 19 наурызында өтетін облыстық «Қасиетті домбыра» байқауында ауданымыздың намысын қорғайтын өнерлі оқушыларымыз: Қасым Алтынай мен Әнәс Иманғазыға шын жүректен сәттілік тілейміз.

**Білім бөлімінің әдіскері Р.Абуов**